As Dokter Metz tau Hus is kamen,
Giwwt em de Jung' den Gullen hen.
»Herr, desen Gullen heww'ck innamen.«
»Wat?« fröggt oll Metz, »woför? Von wen?«
»Von Päseln, Herr, för't Tähnutteihn.«
»Süh, kik!« seggt Metz, »nu seih mal ein!
Dat is mi nie passiert in minen Lewen:
De Ort pleggt man twei Gröschen süs tau gewen.
Denn dedst din Sak woll prächtig maken?
Kumm her! Ick möt di äwerstraken.
Fahr so nur fort, mein lieber Sohn,
Denn wirst der Stolz der Profeschon!«